رام جیٹھ ملانی

رام جیٹھ ملانی (14 ستمبر 1923ء – 8 ستمبر 2019ء) بھارت کے ایک وکیل اور سیاست دان تھے۔ وہ وزیر قانون و انصاف، حکومت ہند اور بار کونسل آف انڈیا کے صدر نشین بھی رہ چکے ہیں۔ رام جیٹھ ملانی عدالت عظمیٰ کے سب سے مہنگے وکیل سمجھے جاتے تھے۔ انہوں نے کئی مقدمات میں یک طرفہ وکالت کی اور متعدد اہم مقدمات ایسے بھی رہے جن کی بنا پر انہیں شدید تنقیدوں کا سامنا کرنا پڑا۔
رام جیٹھ ملانی نے محض 17 برس کی عمر میں ایل ایل بی کی ڈگری حاصل کرکے تقسیم ہند سے قبل موجودہ پاکستان کے ایک قصبہ میں وکالت شروع کر دی تھی جو ان کا آبائی وطن تھا۔ ان کی پہلی شادی درگا جیٹھ ملانی اور دوسری شادی رتنا جیٹھ ملانی سے ہوئی۔ تقسیم کے بعد وہ ہجرت کرکے ممبئی آگئے اور اپنے اہل خانہ کے ساتھ نئی زندگی کی شروعات کی۔ ان کے دو بیٹے اور دو بیٹیاں ہیں۔ وفات سے دو برس قبل 10 ستمبر 2017ء کو انہوں نے وکالت کے پیشہ سے علاحدگی کا اعلان کیا تھا۔

چھٹی اور ساتویں لوک سبھا میں وہ ممبئی سے بھارتیہ جنتا پارٹی کی طرف سے رکن پارلیمان تھے۔ اٹل بہاری واجپائی کی حکومت میں وہ وزیر قانون و انصاف بھی رہ چکے ہیں، البتہ بھارت کے انتخابات، 2004ء میں انہوں نے لکھنؤ لوک سبھا حلقہ سے اٹل بہاری کے خلاف ہی کوشش کی۔ 2010ء میں وہ پھر بی جے پی میں آئے اور راجستھان سے انہیں راجیہ سبھا میں بھیجا گیا۔ اسی وجہ سے انہیں موقع پرست بھی کہا جاتا ہے۔

رام جیٹھ ملانی بھارت کے وکلا کے حلقوں میں ایک معروف نام تھا۔ ان کا اصل میدان فوجداری تھا مگر انہوں نے کئی ہائی پروفائل خانگی مقدمات کی بھی پیروی کی۔ 1993ء سے 1998ء تک وہ ان وکلا میں سے تھے جنھوں نے نرسمہا راؤ سود خوری معاملہ اور ہرشد مہتا معاملہ میں ہرشد مہتا کی وکالت کی۔ 7 مئی 2010ء کو انہیں سپریم کورٹ بار اسوسی ایشن، بھارت کا صدر منتخب کیا گیا۔

ذاتی زندگی 
رام جیٹھ ملانی کی ولادت برطانوی ہند کی بمبئی پریزیڈنسی کے صوبہ سندھ میں واقع شکار پور (موجودہ پاکستان) میں ہوئی۔ 13 برس کی عمر میں اسکول میں انہیں آگے کے درجہ میں بھیج دیا گیا اور 17 برس میں انہوں نے ایل ایل بی کی ڈگری حاصل کرلی۔ اس وقت وکیل بننے کی کم از کم عمر 21 برس تھی لیکن ایک خصوصی درخواست کے تحت انہیں 18 سال کی عمر میں وکالت کی اجازت مل گئی۔ اس زمانہ میں سندھ میں ایک بھی یونیورسٹی نہیں تھی اسی لیے انہیں ایل ایل ایم بھی بمبئی یونیورسٹی سے کرنا پڑا۔

حوالہ جات 

1923ء کی پیدائشیں
2019ء کی وفیات
بیسویں صدی کے بھارتی قانون دان
بھارت کے وزرائے قانون
بھارتیہ جنتا پارٹی کے سیاست دان
بہار سے راجیہ سبھا کے ارکان
جنتا پارٹی کے سیاست دان
چھٹی لوک سبھا کے ارکان
راجستھان سے راجیہ سبھا کے ارکان
ساتویں لوک سبھا کے ارکان
سندھی شخصیات
ضلع شکارپور کی شخصیات
کراچی کے سیاست دان
کراچی کے وکلا
کرناٹک سے راجیہ سبھا کے ارکان
مہاراشٹر سے بھارتیہ جنتا پارٹی کے سیاست دان
مہاراشٹر سے راجیہ سبھا کے ارکان
مہاراشٹر سے لوک سبھا کے ارکان
راشٹریہ جنتا دل کے سیاست دان
Short description is different from Wikidata